《再送董崇相户部课绩》
明代·陈第

岁昔在乙巳，送君入上京。
乱流济扁棹，两岸多莺声。
一别讵能几，今又送君行。
浓谈殊未尽，衷曲还愤盈。
燕蓟正雨雪，胡为独北征。
行途登泰岱，吴门望正晴。
上有无字碑，秦汉铭已倾。
秣陵旧都地，守重隔江城。
国初宿屯戍，五卫列藩营。
自从崩圯后，洲渚坦以平。
何当存犄角，识者为心惊。
袖中有短疏，意在扣宸明。
远臣既建白，公辅会相成。
愿君且静默，造物忌取名。

作者简介：陈第，字季立，号一斋，晚号温麻山农，别署五岳游人。连江（今福建连江）人。陈第是我国杰出军事家、旅游家、音韵学家，他著述甚丰，除《一斋诗集》、《两粤游草》、《五岳游草》外，《毛诗古音考》、《屈宋古音义》、《伏羲图赞》、《尚书疏衍》等均收入《四库全书总目》。明万历四十八年卒，终年七十七岁。